Hannu Torvinen

Hannu Torvinen (s. 12. helmikuuta 1992 LahtiHannu Torvinen Elite Hockey Prospects. Viitattu 22.3.2014.) on suomalainen raviohjastaja.  

Jämsässä asuva Torvinen aloitti uransa vuonna 2008 16-vuotiaana ja voitti heti ensimmäisen ajamansa ravilähdön. Hänen vuosittaiset voittomääränsä nousivat nopeasti ja hän kohosi muutamassa vuodessa Suomen huippuohjastajien joukkoon. Läpimurtokaudellaan 2013 hän ajoi yhteensä 159 voittoa, jolla Torvinen sijoittui Suomen ajajaliigassa neljänneksi Mika Forssin, Ari Moilasen ja Harri Koivusen jälkeen.Henkilöiden ravitilastot Suomen Hippos. Viitattu 22.3.2014. Hänet palkittiin myös vuoden 2013 ohjastajana.

Hannu Torvinen on pelannut myös jääkiekkoa. Hän on edustanut A-nuorten SM-liigassa JYPiä ja SaiPaa sekä II- ja III-divisioonissa Jämsänkosken Ilvestä ja Jämsän Kiekko-Susia. Kaudella 2007–2008 Torvinen pelasi yhden alle 16-vuotiaiden maaottelun.

Hänen isänsä on tunnettu suomenhevosmies Heikki Torvinen. Myös Hannu Torvisen veli Jukka Torvinen on raviohjastaja.

 Suurkilpailuvoittoja 
Kuninkuusravit: kuningatar Virin Camilla (2020), kuningas Parvelan Retu (2023)
Kasvattajakuunu: Ballerina Luxx (2010), Moonlight Love (2013), (2014)
Pelimanni-ajo: Diktaattori (2013)
Pikkuprinssi: Virikari (2012)

 Lähteet 
Hannu Torvinen Suomen Hippoksen tilastoissa

Viitteet

Luokka:Suomalaiset raviohjastajat
Luokka:Vuonna 1992 syntyneet
Luokka:Elävät henkilöt